en da en da da ro da da da sv da en sv da da en en nl nb da da da da da de da nb da nl en nb fr da da en
Brodin, Elin Margrethe - Nordic Women's Literature
Født i Oslo som datter af en husmor og en ufaglært arbejder, er universitetsuddannet, fuldtidsforfatter, mor til fire børn.
Hun debuterede i 1983 med fabelromanen Morgen i aftenlandet, blev bemærket med den næste bog Den krydrede vin, 1985, og har siden skrevet en række romaner, ungdomsbøger og debatbøger. I 1991 vandt hun en romankonkurrence med Bedøvelse (Døden ikke heller, 1991), en intens skildring af to unge mennesker, der lider af hver sin civilisationssygdom, kræft og narkomani. I Askefolket, 1988 (da. 1989), skildrer hun et fremtidsscenarium, hvor resultaterne af fortidens kernefysiske krigsførelse udstilles med varsel om apokalypse.
Elin Brodins motiver er ofte hentet fra et hårdt undergrundsmiljø, stilen er realistisk, af og til med melodramatiske indslag og altid stærkt engageret.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Elin Brodin udgivet debat-, ungdoms- og børnebøger, romanerne Farvel, babylon, 1998, Unaturlig, 1999, Bivirkninger, 2007, og sammen med Henning Hagerup spændingsromanerne De dødes språk, 2001, Husets nummer, 2002, og Banemann, 2008.
Hun har bl.a. modtaget Livsvernprisen 1997 og Gustav Heinemann Friedenspreis für Kinder- und Jugendbücher 1997.
Udvalgt litteratur om forfatteren
Henning Hagerup og Torunn Borge: "En ulvinne blant norske gjess" i: Kritikkjournalen, 1992
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.